Blokhus FCs licens til 1. division er ikke godkendt, og derfor ville de blive tvangsnedrykket, hvis de mod forventning ender over stregen. Klubbens stadion er simpelthen ikke godt nok. Men den beslutning er klubben ikke tilfreds med. Derfor appellerer de nu dommen. Det skriver bold.dk. - Det er sådan set ligegyldigt om vi spiller 1. eller 2. division, vores setup gør, at vi burde blive godkendt til det hele. Det handler for os også om at sende et signal om, at vi har de forhold, der kræves, siger direktør Erik Just til bold.dk. Selvom Blokhus FC får deres licens skal de stadig hente ti point på seks runder for at blive i landets næstbedste række.

Referat:
DBU har ikke givet Blokhus FC licens til 1. division i næste sæson. Men klubben appellerer dommen.